Net een ligpunt in hertoets-plan | Netwerk24
Deur Ann, Douglas 28 Desember 2018 00:00
Om motoriste te hertoets vir rybewyse gaan nie help nie, want dié wat meestal ongelukke met onpadwaardige voertuie veroorsaak, het nie rybewyse nie.
So die las gaan val op dié mét rybewyse. En boonop word bitter min van die bestuurders sonder rybewyse van paaie verwyder.
Hier in Douglas het die meeste van daardie voertuie nie eens meer heel ruite nie. Dis met plastiek toegeplak. Hoe hulle sien, weet ek nie. Boonop stel die verkeersmense nie belang om daardie beware of the flying parts-voertuie af te trek nie. Nee, hul fokus is op padwaardige voertuie en hul kameras.
Al wat vir my sin maak van die voorstelle is dat die bestuurders wat mense vervoer, die nodige kwalifikasies moet hê. Maar, en dis 'n lang maar, sal daardie stukkie papier nie ook maar gekoop kan word nie? Ek sien nie lig in dié tonnel nie.